**1. วัตถุประสงค์**

1. เพื่อกำหนดแนวทางในการทำลายยาหมดอายุหรือยาที่เสื่อมสภาพในโรงพยาบาลส่งเสริมสุขภาพตำบลได้อย่างถูกต้อง ปลอดภัย

2. เพื่อป้องกันมิให้ผู้ป่วยได้รับยาที่อาจก่อให้เกิดความไม่ปลอดภัย

**2. นโยบาย**

1. ยาหมดอายุหรือยาเสื่อมสภาพจะต้องได้รับการเรียกกลับคืน และทำลายตามหลักวิชาการที่ ถูกต้องเหมาะสม

2. ไม่อนุญาตให้ใช้ยาหมดอายุหรือยาเสื่อมสภาพกับผู้ป่วย

3. หากมีการพลั้งเผลอใช้ยาหมดอายุหรือยาเสื่อมสภาพไปกับผู้ป่วยให้รายงานแพทย์เจ้าของทันที

**3. นิยาม**

1. ยาหมดอายุ หมายถึง ยาที่มีอายุเกินกว่าวันหมดอายุที่ระบุบนภาชนะบรรจุ หรือผู้ผลิตกำหนด

2. ยาเสื่อมสภาพ หมายถึง ยาที่มีสภาพเปลี่ยนแปลงไปจากเดิม โดยที่อาจจะยังไม่หมดอายุ ทั้งนี้อาจเนื่องจากสภาพแวดล้อมในการเก็บรักษาไม่ได้มาตรฐาน

**4. ขั้นตอนการปฏิบัติงาน**

1. การตรวจสอบรายการยาหมดอายุ หรือยาเสื่อมสภาพ ให้เจ้าหน้าที่ตรวจสอบสภาพยา เลขที่การผลิต (Lot. Number) วันหมดอายุของยา (Expire date) ที่เบิกจากคลังเวชภัณฑ์รวม เทียบกับรายงานการเบิกจ่ายยาอีกครั้งก่อนการจัดเรียงขึ้นชั้นยา ตามหลัก First Expired-First Out (FIFO) หากพบยาใกล้หมดอายุ (< 6 เดือน) ให้หน่วยงานดำเนินการแลกเปลี่ยนกับกลุ่มงานเภสัชกรรม ซึ่งกลุ่มงานเภสัชกรรมจะดำเนินการติดสติ๊กเกอร์สีส้ม “ยาใกล้หมดอายุ ใช้ก่อน......” และส่งให้หน่วยงานที่มีอัตราการใช้สูงช่วยใช้ก่อน

2. ยาหมดอายุหรือเสื่อมสภาพที่ต้องการทำลายให้รวบรวมใส่ในภาชนะที่ปิดฝาสนิทมิดชิด พร้อมติดป้ายชี้บ่ง “ยาหมดอายุ” และแยกเก็บจากยาอื่นๆ เพื่อป้องกันการเข้าถึงและดำเนินการทำลายยา

3.. กรณีมีการพลั้งเผลอใช้ยาที่หมดอายุหรือเสื่อมสภาพกับผู้ป่วยให้ดำเนินการดังต่อไปนี้

3.1 รายงานแพทย์เจ้าของไข้ให้รับทราบเพื่อตรวจสอบอาการ กรณีติดต่อไม่ได้ให้แจ้ง 3.2 แจ้งเภสัชกรเพื่อตรวจสอบข้อมูลความเป็นพิษของยา และร่วมหาแนวทางรักษากับทีมแพทย์ พยาบาล

3.3 ทีมการพยาบาลติดตามและเฝ้าระวังผู้ป่วย หากพบอาการผิดปกติให้รายงานแพทย์

3.4 รายงานอุบัติการณ์หรือความคลาดเคลื่อนทางยาตามนโยบายการจัดการความคลาดเคลื่อนทางยา