**1. วัตถุประสงค์**

1. เพื่อให้การเตรียมยาเป็นไปตามมาตรฐานวิชาชีพ มีความปลอดภัยและสะอาด

2. เพื่อให้การจ่ายยาเป็นไปตามมาตรฐานวิชาชีพ มีความปลอดภัย

**2. นโยบาย**

1. ยาได้รับการติดฉลากยาอย่างเหมาะสมหลังการจัดเตรียม ประกอบด้วยชื่อยา วิธีบริหารยา ขนาดยา ความเข้มข้น วันที่/ เวลาจัดเตรียมยา และชื่อผู้ป่วย

2. มีระบบสนับสนุนการจ่ายยาที่ถูกต้อง ทันเวลาที่ต้องการใช้ และได้รับการจัดจ่ายในรูปแบบที่พร้อมใช้มากที่สุดแก่ผู้ป่วย

3. มีการบันทึกยาทั้งหมดที่ให้แก่ผู้ป่วยเพื่อทบทวนได้สะดวกขึ้น ยกเว้นยาฉุกเฉิน

**4. ขั้นตอนการปฏิบัติงาน**

การจ่ายยา

* 1. เจ้าหน้าที่มีหน้าที่ในการทบทวนความถูกต้องเหมาะสมใบสั่งยาก่อนการจ่ายยา และควบคุมการจ่ายยาให้เป็นไปตามระบบการจ่ายยา
  2. กรณีการจ่ายยาเด็ก เภสัชกรหรือผู้จ่ายยาต้องทราบน้ำหนักเพื่อตรวจสอบขนาดยาว่าเหมาะสมหรือไม่
  3. ผู้จ่ายยาต้องตรวจสอบข้อมูลเพื่อใช้ประกอบการทบทวนความถูกต้อง เหมาะสมก่อนการจ่ายยา ดังต่อไปนี้
* ข้อมูลผู้ป่วย ได้แก่ ชื่อ-สกุล อายุ น้ำหนัก คำวินิจฉัยโรค โรคประจำตัว (ถ้ามี)

ผลตรวจทางห้องปฏิบัติการที่เกี่ยวข้อง ประวัติการแพ้ยา

* ภาวะของผู้ป่วย เช่น ตั้งครรภ์ ให้นมบุตร ข้อมูลยาที่ผู้ป่วยใช้อยู่ รวมถึงเวลา ที่บริหารยาครั้งล่าสุด
* ข้อมูลของยาที่จ่ายในใบสั่งยา

2.4 ก่อนการจ่ายยาหรือเตรียมยา ต้องมีการทวนสอบความถูกต้องของรายการยาที่แพทย์สั่งใช้ในประเด็นดังต่อไปนี้

* ตรวจสอบว่าการสั่งใช้ยานั้นเหมาะสมทั้งชนิดตัวยา ขนาดยา ความถี่ วิถีทางบริหาร
* ตรวจสอบเพื่อให้มั่นใจว่าไม่มีการสั่งใช้ยาซ้ำซ้อนเพื่อการรักษาเดียวกันโดยไม่มีความจำเป็นในการรักษา
* ตรวจสอบเรื่องประวัติการแพ้ยาหรืออาการไม่พึงประสงค์ที่สำคัญเพื่อให้มั่นใจว่าผู้ป่วยจะไม่ได้รับยาที่แพ้ซ้ำหรือสามารถใช้ยานั้นได
* ตรวจสอบเรื่องปฏิกิริยาระหว่างยากับยาและยากับอาหาร
* ข้อมูลเฉพาะของผู้ป่วยแต่ละบุคคล เช่น น้ำหนัก ส่วนสูง อายุ เพศ ภาวะของผู้ป่วย และ ผลทางห้องปฏิบัติการที่เกี่ยวข้องกับยาที่แพทย์สั่ง

2.5 ก่อนการจ่ายยาหากผู้ทวนสอบมีข้อสงสัยด้านยา ต้องทวนสอบกับแพทย์/ทันตแพทย์ ผู้สั่งใช้และหากมีการเปลี่ยนแปลงคำสั่งด้านยา ให้แพทย์แก้ไขใบสั่งยาและเวชระเบียนด้วยตนเองพร้อมลงนามกำกับหากสามารถทำได้ สำหรับกรณีการรับคำสั่งด้วยวาจาให้ลงชื่อผู้รับคำสั่งไว้ และแพทย์จะต้องมารับรองคำสั่งการใช้ยาภายใน 24 ชั่วโมง

2.6 เพื่อให้การทวนสอบใบสั่งยาหรือคำสั่งใช้ยาเป็นไปอย่างมีประสิทธิภาพ กำหนดให้มีโปรแกรมคอมพิวเตอร์เพื่อช่วยในการตรวจสอบความเหมาะสมในการสั่งใช้ยา จ่ายยา เช่น โปรแกรมตรวจสอบปฏิกิริยาระหว่างยากับยา (Drug- Drug interaction) ระบบแจ้งเตือนการแพ้ยา (Allergies) ซึ่งต้องมีการทบทวนระบบหรือปรับปรุงข้อมูลเป็นระยะ อย่างน้อยปีละ 1 ครั้ง และทุกครั้งที่มียาใหม่เพิ่ม

2.7 การจ่ายยาต้องจ่ายในรูปแบบที่พร้อมใช้ มากที่สุด เพื่อให้เกิดความปลอดภัยและลดความผิดพลาดที่อาจเกิดขึ้นจากยา

* 1. มีการกำหนดข้อมูลบนฉลากยาที่จ่ายเพี่อใช้กับผู้ป่วย ดังนี้
* ชื่อ-สกุลผู้ป่วย เลขประจำตัวโรงพยาบาล (HN)
* ชื่อยา ความแรง รูปแบบ จำนวน
* วิธีการบริหารยา
* ขนาดยา เวลาในการบริหารยา ความถี่ในการใช้
* ข้อห้ามใช้ ข้อควรระวัง อาการข้างเคียงที่สำคัญ (ถ้ามี)
* การจัดเก็บยา เช่น จัดเก็บในตู้เย็น ยาป้องกันแสง